nahid-hub/BLUGE-bengali-wikipedia-section-title-prediction huggingface dataset:
সি-স্প্যান রেডিও অনুষ্ঠান প্রচার চুক্তি করে এর আওতা বৃদ্ধি করেছিল। ১৯৯৮ সালের চুক্তি অনুসারে চাঁদা ভিত্তিক স্যাটেলাইট রেডিও সিস্টেম সিডি রেডিও (পরবর্তীতে সিরিয়াস নামে পরিচিত) এবং জেনারেল মোটর্সের এক্সএম রেডিও ২০০১ সালে সারা দেশের শ্রোতাদের কাছে এই বেতার সম্প্রচার পৌঁছে দিয়েছিলেন। ফেব্রুয়ারি ১৪, ২০০৭ সাল থেকে সিরিয়াস স্যাটেলাইট রেডিও ডব্লিউসিএসপি-এফএম এর অনুষ্ঠান প্রচার করছে না। ২০০৭ সালের ১লা এপ্রিল থেকে বেতার কেন্দ্রটি এক্সএম রেডিও কানাডার অন্তর্ভুক্ত হয়। বেতার কেন্দ্রটির এফএম তরঙ্গ উত্তরে পেনসিলভানিয়ার হ্যানোভার থেকে দক্ষিণে ভার্জিনিয়ার ফ্রেডেরিক্সবার্গ পর্যন্ত ১৫ মাইল এবং পশ্চিমে ভার্জিনিয়ার ফ্রন্ট রয়্যাল থেকে পূর্বে মেরিল্যান্ডের ক্যামব্রিজ পর্যন্ত ৫ মাইল পর্যন্ত বিস্তৃত। সি-স্প্যান তার এইচডি রেডিও শ্রোতাদের জন্য একই বেতার তরঙ্গে ৩টি আলাদা অনুষ্ঠান প্রচার করে থাকে। ডিজিটাল টেকনোলজির সুবাদে ৯০.১ এফএম তরঙ্গে ৩টি আলাদা চ্যানেল মাল্টিকাষ্ট করা হয়। ৩টি চ্যানেল আলাদা আলাদা অনুষ্ঠান প্রচার করে; ডব্লিউসিএসপি-এফ এর দৈনন্দিন অনুষ্ঠান প্রচারিত হয় ৯০.১ এইচডি ১ এ; ৯০.১ এইচডি-২ সি-স্প্যান এর অনুষ্ঠান সরাসরি সম্প্রচার করে, যার মধ্যে প্রতিনিধি পরিষদের সভা সহ সি-স্প্যানের অন্যান্য অনুষ্ঠান আছে; ৯০.১ এইচডি-৩ এ সি-স্প্যান২ এর অনুষ্ঠান সরাসরি সম্প্রচার করে যার মধ্যে আছে সিনেট সভা এবং বুক টিভির অডিও।

জুলাই ২৮, ২০১০ থেকে সি-স্প্যান রেডিও যে কোন ফোন থেকে শোনা যাচ্ছে, যার জন্য অডিওনাও ধন্যবাদ পাওয়ার যোগ্য। এই সেবা ছাড়াও সি-স্প্যান রেডিও এপ্লিকেশনের মাধ্যমে আইফোনে এই বেতার কেন্দ্রটি শোনা যাচ্ছে।

সঠিক অনুচ্ছেদ শিরোনাম কোনটি?
titleA. ডব্লিউসিএসপি নামে সম্প্রচার
titleB. ইতিহাস
titleC. ডব্লিউজিটিবি ও ডব্লিউডিসিইউ নামে সম্প্রচার
titleD. অনুষ্ঠানসমূহ
উত্তর: titleA
দ্বিতীয় তত্ত্বাবধায়ক সরকার সপ্তম জাতীয় সংসদ নির্বাচন অনুষ্ঠিত করে। ১৯৯৬ সালে বিচারপতি মুহাম্মদ হাবিবুর রহমান বাংলাদেশের সর্ব প্রথম সংবিধান সম্মত তত্ত্ববধায়ক সরকারের প্রধান উপদেষ্টা হিসেবে নিয়োগ লাভ করেন। আওয়ামী লীগ এই নির্বাচনে ১৪৭ আসন লাভ করে এবং জাতীয় পার্টির সমর্থন নিয়ে সরকার গঠন করে। বিএনপি এই নির্বাচনে ১১৬ টি আসনে জয়লাভ করে দেশের সবচেয়ে বৃহত্তম বিরোধীদল হিসেবে সংসদে যোগ দেয়। 
সঠিক অনুচ্ছেদ শিরোনাম কোনটি?
titleA. উপদেষ্টা হওয়ার যোগ্যতা:
titleB. তত্ত্বাবধায়ক সরকারের গঠন
titleC. তত্ত্বাবধায়ক সরকার, ১৯৯৬
titleD. তত্ত্বাবধায়ক সরকার, ১৯৯১
উত্তর: titleC
২০০৩ সালের ক্রিকেট বিশ্বকাপের শিরোপা বিজয়ী অস্ট্রেলিয়া দলের অন্যতম সদস্য ছিলেন। দক্ষিণ আফ্রিকায় অনুষ্ঠিত ঐ বিশ্বকাপের মূল দলে তিনি ছিলেন না। তবে, আঘাতপ্রাপ্ত শেন ওয়াটসনের স্থলাভিষিক্ত হন তিনি। গ্রুপ পর্বের খেলায় পাকিস্তানের বিপক্ষে ব্যাট হাতে বল প্রতি ২৪ রান তুলে অপরাজিত ১৪৩ রান তোলা অ্যান্ড্রু সাইমন্ডসকে প্রভূতঃ সহায়তা করেন। ৩১০ রান টপকাতে ব্যস্ত পাকিস্তানের বিপক্ষে ৪ উইকেট নিয়ে সেরা বোলারে পরিণত হন। তন্মধ্যে, প্রথম বলেই উইকেট পেয়েছিলেন ইয়ান হার্ভে। কিন্তু, আঘাতের পর আরোগ্য লাভ করে ড্যারেন লেহম্যান ও মাইকেল বেভান মাঠে ফিরে আসলে তাকে চলে আসতে হয়। গ্রুপ পর্বে দূর্বল নেদারল্যান্ডসের বিপক্ষে আরেকটি খেলায় তার অংশগ্রহণ ছিল। তিন উইকেট লাভ করলে দুই খেলায় সাত উইকেট পান।

সুপার সিক্স পর্বের প্রথম খেলায় শ্রীলঙ্কার বিপক্ষে অস্ট্রেলিয়ার ইনিংসের শেষদিকে সংক্ষিপ্ত সময়ে ব্যাটিংয়ে নেমে অপরাজিত ৫ রান তুলেন। উইকেট লাভ না করলেও মিতব্যয়ী বোলিং করেন তিনি। এরপর নিউজিল্যান্ডের বিপক্ষে মাত্র ২ রান তুলে ব্যর্থতার পরিচয় দিলেও ৬ ওভার বোলিং করে মাত্র ১১ রান দিয়ে ১ উইকেট পান। সুপার সিক্স পর্বের শেষ খেলায় কেনিয়ার বিপক্ষে খেলেন ও মিতব্যয়ীভাবে বোলিং করলেও কোন উইকেট পাননি। তবে, ১৭৫ রান টপকাতে অস্ট্রেলিয়াকে বেগ পেতে হয়। তিনি ও সাইমন্ডস ৫০ রানে জুটি গড়ে দলকে নিরাপদে জয় এনে দেন। হার্ভে ২৪ রানে অপরাজিত ছিলেন। ড্যামিয়েন মার্টিন আঘাত পেলে সেমি-ফাইনালে শ্রীলঙ্কার বিপক্ষে খেলেন।

প্রতিযোগিতার ৬ খেলায় অংশ নিয়ে ২২.০০ গড়ে ৬৬ রান ও ১৯.৬২ গড়ে ৮ উইকেট পান তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. খেলার ধরন
titleC. কোচিং
titleD. ক্রিকেট বিশ্বকাপ
উত্তর: titleD
প্রাণীদের প্রায়ই ভবিষ্যৎ কথনের ব্যবহার করা হয়। এই ভূমিকায় বিশেষ করে পাখিরা সাধারণ, তাদের ওড়ার ক্ষমতার জন্যে তারা নিজেদের স্বর্গীয় এবং মানব পরিমণ্ডলের মধ্যে দূত বলে গণ্য হয়। অগরি ছিল পাখিদের ওড়া থেকে ভবিষ্যৎ কথনের একটি বহুল ব্যবহৃত প্রাচীন অনাদিকালে। ঘুঘু নোয়ার গল্পে একজন দৈববাণী সম্পর্কিত প্রাণী হিসেবে উপস্থিত হয়, এবং বোয়েশিয়ার থিসবেতে  জিউসের একটি ঘুঘু অর্চনা ছিল। প্রাচীন গ্রিসে দৈববাণী বাচনে প্রায়ই প্রাণী চিত্র নিযুক্ত হয়। "তোতা জ্যোতিষবিদ্যা" ভবিষ্যৎকথনের একটি রূপ- সবুজ টিয়া ব্যবহার করে যা দক্ষিণ ভারতে উৎপত্তি লাভ করে এবং বর্তমান সময়ে এখনও চর্চা হয়।

চৈনিক ঐতিহ্যবাহী ধর্মে, কাছিম একটি দৈববাণীসম্বন্ধীয় প্রাণী।

আধুনিক যুগে উল্লেখযোগ্য দৈববাণী সম্বন্ধীয় প্রাণীদের অন্তর্ভুক্ত আছে  লেডি ওয়ান্ডার, পানক্সাটওনি ফিল, ম্যাগি দ্যা মাঙ্কি, লাজডেইকা দ্যা ক্র্যাব, পল দ্যা অক্টোপাস, এবং সনি উল।

সঠিক অনুচ্ছেদ শিরোনাম কোনটি?
titleA. দৈববাণীসম্বন্ধীয় প্রাণী
titleB. জৈন ধর্ম
titleC. হাতি
titleD. বানর
উত্তর: titleA
নজমুল হক ১৯৭১ সালের ২৫ মার্চ থেকে পাকিস্তানি সৈন্যদের নির্যাতন ও নৃশংসতার সংবাদ বহির্বিশ্বের সংবাদ মাধ্যমে তুলে ধরেন। এই কারণে ঐ বছরের ৬ আগস্ট সামরিক সরকার তাকে গ্রেফতার করে পশ্চিম পাকিস্তানে নিয়ে যায়। একই বছরের ২০ সেপ্টেম্বর তাকে ঢাকায় নিয়ে এসে নজরবন্দী রাখা হয়। ১৯ অক্টোবর পুনরায় তাকে গ্রেফতার করে পশ্চিম পাকিস্তানে নিয়ে যাওয়া হয় এবং নভেম্বরের প্রথম সপ্তাহে তিনি মুক্তি লাভ করেন।

সঠিক অনুচ্ছেদ শিরোনাম কোনটি?
titleA. নিখোঁজ
titleB. কর্মজীবন
titleC. আন্দোলনে ভূমিকা
titleD. মুক্তিযুদ্ধে ভূমিকা
উত্তর: titleD
তিরুমালা বেঙ্কটেশ্বর মন্দিরে প্রধান উপাস্য দেবতা বেঙ্কটেশ্বরের বিগ্রহ ও কয়েকটি ছোটো মূর্তি রয়েছে মন্দিরের গর্ভগৃহে। স্বর্ণদ্বার দিয়ে মন্দিরের গর্ভগৃহে প্রবেশ করতে হয়। বঙ্গারুবাকিলি ও গর্ভগৃহের মধ্যে আরও দুটি দরজা রয়েছে। তীর্থযাত্রীদের গর্ভগৃহের ভিতরে ও ‘কুলশেখরপদী’ পথের ভিতরে আসতে দেওয়া হয় না।

মন্দিরের গর্ভগৃহের উপরে অবস্থিত নির্মিত প্রধান গোপুরমটির নাম আনন্দ-নিলয়ম্‌-বিমানম্‌। এটি একটি তিন-তলা গোপুরম। এই চূড়ায় একটিমাত্র কলস স্থাপিত রয়েছে। এই গোপুরমটি গিল্‌টি করা রুপোর মাতে মোড়া এবং একটি সোনার পাত্র দ্বারা আবৃত। এই গোপুরমে অনেক দেবমূর্তি খোদিত রয়েছে। তার মধ্যে বেঙ্কটেশ্বরের মূর্তিটি ‘বিমান-বেঙ্কটেশ্বর’ নামে পরিচিত। এটিকে গর্ভগৃহের মূর্তিটির যথাযথ প্রতিমূর্তি মনে করা হয়।


সঠিক অনুচ্ছেদ শিরোনাম কোনটি?
titleA. ‘তুলাভারম্‌’
titleB. প্রদক্ষিণম্‌
titleC. আনন্দ-নিলয়ম্‌ ও গর্ভগৃহ
titleD. বরদারাজা মন্দির
উত্তর: titleC
প্রখ্যাত শিক্ষা প্রবর্তক ডাঃ পঞ্চানন নেওগী (আই.ই.এস) কলেজটি ১৯৪১ সালের ১৫ জুলাই প্রতিষ্ঠিত করেছিলেন এবং বেশিরভাগটাই মহারাজা শ্রীশচন্দ্র নন্দীর কল্যাণে কলেজের গভর্নিং বডিকে প্রস্তাব করেছিলেন। ফলস্বরূপ কাশিমবাজারের মহামান্য পিতা মহারাজা মনীন্দ্র চন্দ্র নন্দীর স্মরণে এটির নামকরণ করা হয়েছিল মহারাজা মনীন্দ্র চন্দ্র কলেজ। এটি যথাসময়ে কলকাতায় একটি প্রধান কলেজের মর্যাদা অর্জন করেছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. স্বীকৃতি
titleC. লাইব্রেরী
titleD. ছাত্র জীবন
উত্তর: titleA
১৮৮৪-৮৫ ইংরেজ মৌসুমের শীতকালে আলফ্রেড শ, আর্থার শ্রিউসবারি ও জেমস লিলিহোয়াইটের ব্যবস্থাপনায় অস্ট্রেলিয়া সফরে যান। তবে, ঐ সফরে ইংল্যান্ডের সেরা খেলোয়াড়দেরকে নেয়া হয়নি। কেবলমাত্র পেশাদার ক্রিকেটারগণই এতে অন্তর্ভুক্ত হয়েছিলেন। ১৮৮৪ সালে ইংল্যান্ড সফরে অস্ট্রেলিয়ার ভূমিকাই ক্রিকেটের বাইরে আলাপ হতে থাকে। মূখ্যতঃ খেলা থেকে প্রাপ্য অর্থের বিষয়ের দিকেই প্রত্যেক দলের দৃষ্টি ছিল। পিল ব্যাপকসংখ্যক ওভার বোলিং করেন। অনুল্লেখ্য খেলাগুলোয় তিনি ৩২১ উইকেট পেয়েছেন পাঁচেরও কম রানের বিনিময়ে। প্রথম-শ্রেণীর ক্রিকেটে ৩৫ উইকেট নিয়ে দলের শীর্ষস্থানীয় উইকেট শিকারী হলেও উইকেট প্রতি ১৯.২২ রান দেয়া তুলনামূলকভাবে বেশ বেশি ছিল।

এ সফরে পিলের টেস্ট অভিষেক ঘটে ও ৫ টেস্টের সিরিজের প্রত্যেকটিতেই অংশ নেন। ১২ ডিসেম্বর, ১৮৮৪ তারিখে তার টেস্ট অভিষেক হয়। বোলিং উদ্বোধনে নেমে ঐ টেস্টে তিনি আট উইকেট তুলে নেন। তন্মধ্যে বৃষ্টি আক্রান্ত পিচের যে দ্বিতীয় ইনিংসে ৫/৫১ বোলিং পরিসংখ্যান গড়েন। তবে, বাদ-বাকি টেস্টে কম সফলতা পেয়েছেন। সিরিজ শেষে ২১.৪৭ গড়ে ২১ উইকেট পান তিনি। এছাড়াও ৩৭ রান করেন ৭.৪০ গড়ে। ১৮৮৬ সালে অস্ট্রেলিয়ার বিপক্ষে পরবর্তী টেস্টগুলোয় তাকে ইংল্যান্ড দলে নেয়া হয়নি। এছাড়াও ১৮৮৬-৮৭ মৌসুমে শ, শ্রিউসবারি ও লিলিহোয়াইটের ব্যবস্থাপনায় অনুষ্ঠিত অস্ট্রেলিয়া সফরেও বাদ পড়েন।

১৮৯৪-৯৫ মৌসুমে ফলো-অনে পড়েও অস্ট্রেলিয়ার বিপক্ষে ইংল্যান্ডের জয়ে অবদান রাখেন। সিরিজের চূড়ান্ত টেস্টে ২৩ রানে ৬ উইকেট নেন তিনি। একইসাথে প্রথম ইংরেজ বোলার হিসেবে অস্ট্রেলিয়ার বিপক্ষে ১০০ উইকেট দখল করেন। এছাড়াও প্রথম ব্যাটসম্যান হিসেবে উপর্যুপরি চার ইনিংসে কোন রান তুলতে ব্যর্থ হন তিনি।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. মূল্যায়ণ
titleC. প্রারম্ভিক জীবন
titleD. ব্যক্তিগত জীবন
উত্তর: titleA
১৯৯০ সালে মিডল টেম্পলের বারে (উকিলসভা) নিযুক্ত হন। তিনি লন্ডনের কোরাম ব্যারিস্টার চেম্বারে অনুশীলন করতে থাকেন এবং পারিবারিক আইনে বিশেষজ্ঞ হয়ে উঠেন।
২০০৩ সালে তিনি জাতিগত সংখ্যালঘু ব্যক্তি হিসেবে ফ্যামিলি ল বার অ্যাসোসিয়েশন কমিটির সদস্য হিসেবে মনোনীত হন। ২০০৪ সালে লর্ড চ্যান্সেলর ব্যারন চার্লস ফাল্কুনের অব থোরোটন কর্তুক ফ্যামিলি জাস্টিস কাউন্সিলে, একদল বিশেষজ্ঞ যারা সরকারকে পরিবার বিচার ব্যবস্থার সাথে সর্ম্পকিত সকল প্রকারের কাজে পরামর্শ দিয়ে থাকে, নিযুক্ত হন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. স্বীকৃতি
titleD. প্রাথমিক জীবন
উত্তর: titleB
১৯৬৯ সালে কলকাতার যানজট সমস্যা সমাধানে মেট্রোপলিটান ট্রান্সপোর্ট প্রজেক্ট (রেলওয়ে) নামে একটি প্রকল্প গৃহীত হয়। এই প্রকল্পের প্রতিবেদনে কলকাতার যানজট সমস্যার সমাধানে দ্রুতগামী গণপরিবহন ব্যবস্থা চালু করা ছাড়া অন্য কোনো বিকল্প পথ নেই বলে জানানো হয়। ১৯৭১ সালে প্রকাশিত প্রকল্পের মাস্টার প্ল্যানে কলকাতার জন্য মোট ৯৭.৫ কিলোমিটার দৈর্ঘ্যের ৩ টি মেট্রো লাইনের প্রস্তাব দেওয়া হয়। যার মধ্যে অন্যতম ছিল দক্ষিণেশ্বর-ঠাকুরপুকুর করিডোর। তবে সেই সময়ে এই রেলপথটি গুরুত্ব পাইনি। বর্তমানে ওই প্রস্তাবিত করিডোর দক্ষিণ অংশ নিয়ে নির্মিত হচ্ছে কলকাতা মেট্রো লাইন ৩।
সঠিক অনুচ্ছেদ শিরোনাম কোনটি?
titleA. সুড়ঙ্গ
titleB. নকশা ও অবকাঠামো
titleC. প্রারম্ভিক প্রস্তাব
titleD. ডিপো
উত্তর: titleC
মহারাষ্ট্রের ঐতিহ্যবাহী রেলপথ মাথেরান পার্বত্য রেলপথ তৈরি হয়েছিল ১৯০১ থেকে ১৯০৭ সালের মধ্যে। তৈরি করেছিলেন হুসেন আসমজি পিরভোয় এবং অর্থসাহায্য করেছিলেন তার বাবা স্যার আদমজি পিরভোয় (আদমজি গোষ্ঠীর)। এই রেলপথটি ৬১০ মিলিমিটার (২ ফুট) গেজ লাইন। পশ্চিমঘাট পর্বতমালায় কারজাট ও মুম্বইয়ের কাছে নেরাল ও মাথেরানের মধ্যে যোগাযোগ স্থাপন করেছে এই দীর্ঘ রেলপথটি। ১৯০০ সালে এই রেলপথ নির্মাণের পরিকল্পনা গৃহীত হয়েছিল। ১৯০৪ সালে নির্মাণকার্য শুরু হয় এবং ১৯০৭ সালে এই রেলপথ যাত্রী চলাচলের জন্য খুলে দেওয়া হয়। প্রথমে যে ট্র্যাকটি স্থাপিত হয় সেটি ছিল ৩০ এলবি/ইয়ার্ড রেল। কিন্তু এখন অপেক্ষাকৃত বেশি ভারী ৪২ এলবি/ইয়ার্ড রেল ব্যবহার করা হয়। ভূমির ঢালের পরিমাণ ১: ২০ (৫%)। অনেক বাঁক থাকায় রেলের গতিবেগ তে সীমাবদ্ধ।১৯৮০-এর দশক থেকে ধসের ভয়ে লাইনটি বর্ষাকালে বন্ধ রাখা হয়। তাছাড়া সারা বছরই এই পথে রেল চলে। মধ্য রেল এই রেলপথটি পরিচালনা করে।

এই লাইনের বৈশিষ্ট্য হল অশ্বখুরাকৃতি তীর। ক্ষয় রোধ করার জন্য তৈরি এই তীরগুলিকে দেখা যায় ট্রেন যখন বাঁক নেয় তখন। এই পথের গুরুত্বপূর্ণ স্টেশন ও বিশেষ বৈশিষ্ট্যগুলি হল, প্রথম নেরাল স্টেশন, হেরদাল হিল সেকশন, ভেকরা খুদ খাদ, “ওয়ান কিস টানেল” নামে পরিচিত (একটি চুম্বন করতে যে সময় লাগে সেই সময়ের মধ্যেই এই সুড়ঙ্গ পার হওয়া যায় বলে এমন নাম) এই পথের একমাত্র সুড়ঙ্গ, “ওয়াটার পাইপ” স্টেশন (এখন ডিজেল ইঞ্জিন ব্যবহৃত হয় বলে এই স্টেশনটি পরিত্যক্ত হয়েছে), দুটি সংকীর্ণ জিগজ্যাগ সহ মাউন্টেন বেরি, প্যানোরামা পয়েন্ট ও সর্বশেষ স্টেশন মাথেরান বাজার। মুম্বই ও পুণের মধ্যে ব্রডগেজ লাইনটি এই রেলপথের কাছেই অবস্থিত। এই দুই শহরকে যুক্তকারী রাস্তাটিও দুই বার এই লাইন পার হয়েছে।
সঠিক অনুচ্ছেদ শিরোনাম কোনটি?
titleA. কাশ্মীর রেল
titleB. অন্যান্য পরিকল্পিত প্রকল্প
titleC. ইতিহাস
titleD. মাথেরান পার্বত্য রেল
উত্তর: titleD
মুসলিম আরবগণ ৬৩৩ সাল থেকে সাসানীয় সাম্রাজ্যের অঞ্চলসমূহ আক্রমণ করে আসছিলো এবং ৬৩৬ সালে আল-কাদিশিয়াহ'র যুদ্ধে সাসানীয় সম্রাটদের পরাজিত করে। অতঃপর আরবগণ তিসফুন আক্রমণ করে এবং এর কিছু অংশ দখল করে নেয়।

মুসলিম সামরিক অফিসার খালিদ ইবন উরফুতা দ্রুত ভাসশাবাদ দখল করে নেন এবং ওয়েহ এন্টিয়োক খুসরাউ এবং ভেহ-আর্দাশিরের অধিবাসীদের সংগে শান্তিচুক্তি করেন। শান্তি চুক্তির শর্ত ছিলো ওয়েহ অভ খুসরাউর অধিবাসীরা চাইলে এলাকা ছেড়ে চলে যেতে পারবে কিন্তু যদি থাকতে চায় তবে তাদেরকে মুসলিম শাসন মেনে নিতে হবে এবং জিজিয়া কর দিতে হবে। যখন মুসলিম সামরিক অফিসার সাদ ইবনে আবি ওয়াক্কাস তিসফুনে এসে পৌঁছান তখন এটা ছিলো জনবিরল কারণ রাজকীয় পরিবার, পরিষদবর্গ এবং সৈন্যদের সংগে তুমুল যুদ্ধ সংঘটিত হয়েছিলো। মুসলমানগণ কিছু সৈন্যদের বন্দী করে। সাসানীয় রাজকোষের ধন রত্ন মুসলমান সৈন্যদের মধ্যে বিলিয়ে দেওয়া হয়। তাক কাসরার দরবার হল মসজিদ হিসেবে ব্যবহার করতে থাকে মুসলমানগণ।

আব্বাসীয় শাসনামলে অষ্টম শতকে রাজধানী বাগদাদে স্থানান্তরিত করলে তিসফুন তার জৌলুস হারায় এবং শীঘ্রই ভুতুড়ে শহরে পরিণত হয়। খলিফা আল মনসুর বাগদাদ শহর নির্মানের জন্য তিসফুনের ধ্বংসাবশেষ থেকে প্রয়োজনীয় সব উপকরণ নিয়ে যান। তিনি রাজপ্রাসাদ ভেঙে এর ইট দিয়ে নিজের ভবন নির্মাণের পরিকল্পণা করেন কিন্তু পরিবহন কষ্টসাধ্য হওয়ায় তা বাতিল করেন।

সঠিক অনুচ্ছেদ শিরোনাম কোনটি?
titleA. সাসানীয় শাসনকাল
titleB. প্রত্নতত্ত্ব
titleC. জনসংখ্যা ও ধর্ম
titleD. সাসানীয়দের পতন এবং ইসলাম পন্থীদের বিজয়
উত্তর: titleD
ধ্বংসপ্রাপ্ত ক্রুশাকার মঠের ভিত্তিপ্রাচীরে বর্তমান পোড়ামাটির শিল্প ময়নামতীতে প্রায় এককভাবেই ভাস্কর্য ফলক দ্বারা প্রকাশ পেয়েছে। এটি এখন তর্কাতীতভাবেই প্রতিষ্ঠিত যে, এ ভাস্কর্য শিল্প শুধুমাত্র একটি সাংস্কৃতিক যুগেরই এবং তা হলো দেব যুগের। এগুলি দেশিয় শৈলীরই প্রতিনিধিত্ব করছে যা বাংলার লোকশিল্পের ভিত্তি। স্পষ্টত এটি এযুগেরই এবং এখানেই উদ্ভূত ও বিকশিত হয়েছে এবং ক্রমান্বয়ে তা সারা দেশ ও পার্শ্ববর্তী এলাকায়ও ছড়িয়ে পড়েছে। অপরিপক্ক, প্রতিফলনহীন ও হালকা মেজাজের শিল্পকর্ম বলা হলেও এগুলি অসাধারণ অভিব্যক্তিসম্পন্ন হিসেবে চিহ্নিত। এগুলির সবচেয়ে লক্ষণীয় বিষয় হলো এর উৎকর্ষ ও বৈচিত্র্য, এর প্রাণবন্ত রূপ ও গতিময়তা। ভাস্কর্যগুলিতে বিষয়গত দিক প্রাধান্য পেয়েছে। বাংলার সমাজজীবনের পাশাপাশি কল্পনাপ্রসূত অনেক কিছুই এতে অন্তর্ভুক্ত হয়েছে।

পোড়ামাটির ফলক ও এর প্যানেলে সজ্জিত খোদাইকৃত ও অলংকৃত ইট দেবযুগে এক অপ্রচলিত আকর্ষণীয় ও স্বতন্ত্র শিল্পশৈলী সমৃদ্ধ করেছে। আর এ ভাস্কর্যগুলিতেই প্রাচীন বঙ্গ-সমতট তার পরিপূর্ণ ও সর্বোৎকৃষ্ট প্রকাশ ঘটিয়েছে।


সঠিক অনুচ্ছেদ শিরোনাম কোনটি?
titleA. "পোড়ামাটির শিল্প"
titleB. "ভাস্কর্য"
titleC. References
titleD. "মুদ্রা এবং সিল"
উত্তর: titleA
১৯৯৪ এ, মল্ডোভা প্রজাতন্ত্রের দক্ষিণাঞ্চলের একটি অঞ্চল গাগাজিয়া নগরের বাসিন্দা যারা বেশিরভাগ মল্ডোভিয়ানদের থেকে আলাদা একটি জাতিগত গোষ্ঠী, তাদেরকে "বাহ্যিক আত্মনির্ধারণের অধিকার" সহ স্বায়ত্তশাসন এর ক্ষমতা দেওয়া হয়েছিল। এটি মল্ডোভার অন্যান্য উপবিভাগের (রাইওয়েন) বিপরীতে, যা সামান্য স্বায়ত্তশাসনের সাথে কাউন্টি স্তরের প্রশাসনিক অঞ্চল। তবে, মল্ডোভার পূর্বাঞ্চল একটি আন্তর্জাতিকভাবে স্বীকৃত বিচ্ছিন্ন প্রজাতন্ত্র (ট্রান্সনিস্ট্রিয়া) যা প্রকৃতপক্ষে স্বায়ত্বশাসিত।

সঠিক অনুচ্ছেদ শিরোনাম কোনটি?
titleA. নিউজিল্যান্ড ও কুক দ্বীপপুঞ্জ
titleB. ইউক্রেন
titleC. মল্ডোভা ও গাগাজিয়া
titleD. মার্কিন যুক্তরাষ্ট্র ও পুয়ের্তো রিকো
উত্তর: titleC
সব পিরামিডই ছিল দেবতার প্রতি উৎসর্গিত। অধিকাংশ পিরামিড ছিল হয় কুকুল্কান নয় ইটজাম্নার প্রতি সমর্পিত। এইসব পিরামিডে সিঁড়ি বেয়ে কেবল উঠত পুরোহিতকূল। তারা বছরে কেবল পাঁচদিন বাদে বাকি সব দিনেই পিরামিডের চুড়ায় উঠত। সেখানে তারা নরবলি এবং অন্যান্য ধর্মীয় অনুষ্ঠান পালন করত। সাধারণ মানুষের সাথে এমনকি রাজারও সেখানে যাওয়া বারণ ছিল। কেবল যেসব দিন শুভ ছিল সেসব দিনে রাজা এবং অভিজাতরা পিরামিডে উঠতেন। সাধারণ মানুষের জন্য বছরে মাত্র একদিনই পিরামিডে ওঠার সৌভাগ্য হত। সেটা হল রাজার জন্মদিন উপলক্ষে!


সঠিক অনুচ্ছেদ শিরোনাম কোনটি?
titleA. বাড়িঘর
titleB. জ্যোতির্বিদ্যা
titleC. পিরামিড
titleD. পোস্টধ্রুপদী যুগ
উত্তর: titleC
আবুল কালাম আজাদের জন্ম কুষ্টিয়া জেলার ভেড়ামারা উপজেলার রামকৃষ্ণপুর গ্রামে। শিক্ষাজীবনে গণিতের ছাত্র ছিলেন আবুল কালাম আজাদ। ঢাকা বিশ্ববিদ্যালয় থেকে গণিতে এমএসসিতে প্রথম শ্রেণিতে প্রথম হন। আজাদ ছাত্রজীবনে বরাবরই অত্যন্ত মেধাবী ছিলেন। ঢাকা বিশ্ববিদ্যালয় থেকে ফলিত গণিতে রেকর্ড ভাঙ্গা নম্বর নিয়ে স্নাতকোত্তর পরীক্ষায় উত্তীর্ণ হয়ে স্বর্ণপদক পান।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. পারিবারিক জীবন
titleD. প্রাথমিক জীবন ও শিক্ষা
উত্তর: titleD
আল কাপোন হচ্ছেন তার সময়ে সবচেয়ে বেশি প্রভাবশালী গুন্ডা। ১৮৯৯ সালে ব্রুকলিনের উইলিয়ামসবার্গে জন্মগ্রহণ করেন অভিবাসী পরিবারে, কাপোনকে নিয়োগ দেয়া হত ফাইভ পয়েন্টস গুন্ডাদলের সদস্য হিসাবে ১৯২০ দশকের শুরুতে। কাপোনের শৈশবের বন্ধু লাকি লুসিয়ানাও গুন্ডাদলটির সদস্য ছিলেন। কাপোন একটি বিশাল অংশের অবৈধ ক্রিয়াকর্ম নিয়ন্ত্রণ করত যেমন জুয়া, পতিতাবৃত্তি, এবং মদের কারবার চিকাগোতে ২০শতকের শুরুর দিকে।

সঠিক অনুচ্ছেদ শিরোনাম কোনটি?
titleA. অঞ্চলবেদে ভিন্নতা
titleB. যুক্তরাষ্ট্র এবং কানাডা
titleC. ইউরোপ
titleD. আল কাপোন
উত্তর: titleD
নবম শতাব্দী থেকে, ইয়াংতসে ডেল্টা চীন, পূর্ব এশিয়ার সবচেয়ে জনবহুল এলাকা এবং বিশ্বের সবচেয়ে ঘনবসতিপূর্ণ এলাকাগুলির মধ্যে একটি। মধ্যযুগে টাঙ্গ রাজবংশের (৬১৮ -৯০৭) মাঝামাঝি সময়ে, অঞ্চলটি একটি অর্থনৈতিক কেন্দ্র হিসেবে আবির্ভূত হয়েছিল এবং ইয়াংৎস্জ নদী ডেল্টা দেরী টং রাজবংশের জন্য সবচেয়ে গুরুত্বপূর্ণ কৃষি, হস্তশিল্প শিল্প ও অর্থনৈতিক কেন্দ্র হয়ে ওঠে।

বিশেষত দক্ষিণ গান রাজবংশের সময় (১১২৭-১২৭৯) গানের রাজবংশে লিনান (বর্তমানকালের হ্যাঙ্গঝো) এ অবস্থিত এই রাজধানীর সাথে লিনান পূর্ব এশিয়ায় ১৫ লাখেরও বেশি জনসংখ্যার সাথে সবচেয়ে বড় শহর হয়ে উঠেছে। এবং ইয়াংজেজ ডেল্টার অর্থনৈতিক অবস্থা আরও উন্নত হয়ে ওঠে। নিংবো পূর্ব এশিয়ায় কুয়ানঝো (ফুজিয়ান প্রদেশের) বরাবর দুটি বড় সমুদ্র বন্দর হয়ে ওঠে।

মধ্যম দেরী মিং বংশের (১৩৬৮ -১৬৪৪) সময়কালে, পূর্ব এশিয়ায় প্রথম পুঁজিবাদ কান্ডটি এই অঞ্চলে জন্মগ্রহণ ও বিকশিত হয়েছিল, যদিও এটি মাঞ্চু আক্রমণ দ্বারা ব্যাহত ছিল এবং বেইজিংয়ের কনফুসিয়ান কেন্দ্রীয় সরকার কঠোরভাবে এবং সাবধানে নিয়ন্ত্রণ করেছিল, এটি ধীরে ধীরে সমগ্র রাজবংশের সমগ্র রাজবংশের (১৬৪৪-১৯১১) তার বিকাশ অব্যাহত রেখেছিল। মিং এবং কিং রাজবংশের সময়, ডেল্টা দেশের জন্য একটি বড় অর্থনৈতিক কেন্দ্র হয়ে ওঠে এবং কৃষি ও হস্তশিল্প শিল্পেও গুরুত্বপূর্ণ ভূমিকা পালন করে।

কিং রাজবংশের কিয়ানোলং যুগের (১৭৩৫-১৭৯৬) সময়কালে সাংহাই দ্রুতগতিতে বিকাশ শুরু করে এবং পূর্ব দিকের বৃহত্তম বন্দর হয়ে ওঠে। ১৯শতকের শেষ থেকে ২০শতকের প্রথম দিকে সাংহাই ফার ইস্টের বৃহত্তম বাণিজ্যিক কেন্দ্র ছিল। ইয়াংতসে নদী ডেল্টা চীনের প্রথম শিল্পী এলাকা হয়ে উঠেছে।

১৯৭৮ সালে শুরু হওয়া চীনা অর্থনৈতিক সংস্কার কর্মসূচির পর, সাংহাই আবারও মূল ভূখণ্ড চীনে সবচেয়ে গুরুত্বপূর্ণ অর্থনৈতিক কেন্দ্র হয়ে ওঠে এবং বাণিজ্য জন্য এশিয়ার কেন্দ্রগুলির মধ্যে একটি হয়ে উঠছে। আধুনিক সময়ে, ইয়াংৎসে ডেল্টা মহানগর অঞ্চল সাংহাইতে কেন্দ্রীভূত, এবং হংকং, সুজাউ, নিংবো এবং নানজিংয়ের প্রধান মহানগর অঞ্চলের পাশাপাশি প্রায় ১০৫ মিলিয়ন মানুষের বাড়ি (যার মধ্যে আনুমানিক ৮০মিলিয়ন শহুরে বাসিন্দারা)। এটি চীনের অর্থনৈতিক উন্নয়ন কেন্দ্র, এবং অর্থনৈতিক বৃদ্ধি, উৎপাদনশীলতা এবং প্রতি মাথাপিছু আয় বিষয়ে চীনের মহানগর অঞ্চলে (পার্ল রিভার ডেল্টা সহ) অন্যান্য ঘনত্ব অতিক্রম করে।

সঠিক অনুচ্ছেদ শিরোনাম কোনটি?
titleA. মাছ ধরা এবং কৃষি
titleB. মহানগর এলাকায়
titleC. বৃহত্তর Yangtze নদী ডেল্টা মহানগর অঞ্চলে
titleD. প্রধান সেতু
উত্তর: titleC
চট্টগ্রামে বিপ্লবীদের ওপর নজর রাখার জন্যে ব্রিটিশ পুলিশের গোয়েন্দা সাব-ইন্সপেক্টর প্রফুল্ল রায় কুখ্যাত ছিল। এই ব্যক্তি অনন্ত সিংহকে গ্রেপ্তার করলে প্রেমানন্দ দত্ত প্রতিশোধ নিতে সচেষ্ট হন। প্রফুল্ল রায়ের সাথে বন্ধুত্ব করে চট্টগ্রাম পল্টনের মাঠে নির্জন জায়গায় নিয়ে ১৯২৪ এর ২৪শে মে তাকে গুলি করে হত্যা করেন। প্রফুল্ল মৃত্যুকালীন জবানবন্দীতে প্রেমানন্দের নাম বলে যায় এবং তিনি গ্রেপ্তার হন। ব্যারিস্টার যতীন্দ্রমোহন সেনগুপ্ত তার হয়ে মামলা লড়েন। মামলার প্রধান সাক্ষী রায়বাহাদুর সতীশ রায়কে সুকৌশলে জেরা করে, আইনি জটিলতার মারপ্যাঁচে ফেলে প্রেমানন্দ দত্তকে বেকসুর খালাস করেন যতীন্দ্রমোহন। হাইকোর্টে এপিলে গেলে সেখানেও নিরপরাধ প্রমাণিত হন তিনি।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক জীবন।
titleC. জন্ম
titleD. প্রফুল্ল রায় হত্যা
উত্তর: titleD
শেষ বিভাগে রয়েছে স্টাইলার ও সিস্টেম কন্ট্রোল। সিস্টেম কন্ট্রোল টুলের মাধ্যমে সফটওয়্যারটি ব্যবহারকারীকে উইন্ডোজের বেশ কিছু গুরুত্বপূর্ন ও কষ্টসাধ্য সেটিংস পরিবর্তন করার সুবিধা দিয়ে থাকে, যা সাধারণত ব্যবহারকারীর কাছ থেকে লুকানো থাকে। স্টাইলার দিয়ে ব্যবহারকারীর ইন্টারফেস পরিবর্তনের সুযোগ দেয়া হয় যার ফলে আইকন, ডেস্কটপের আবহ, লগঅন ও স্টার্টআপ পর্দার পরিবর্তন সাধন করা যায়।

সঠিক অনুচ্ছেদ শিরোনাম কোনটি?
titleA. অনুলিপি সন্ধান
titleB. টার্বো মোড
titleC. উইন্ডোজ পরিবর্তন
titleD. ডিস্ক ক্লিনআপ
উত্তর: titleC
ফাইটোজিওগ্রাফি মূলত সাধারণ জীববিজ্ঞানের একটি অংশ যা বায়োজিওগ্রাফি তথা জীবভূগোল হিসেবে পরিচিত, তারই একটি শাখা। ফাইটোজিওগ্রাফারস তথা উদ্ভিদভূগোলবিদরা উদ্ভিদ সংস্থানের প্যাটার্ন এবং প্রক্রিয়া নিয়ে কাজ করেন। এসকল ক্ষেত্রের সাথে সম্পর্কিত বেশিরভাগ প্রধান প্রধান প্রশ্ন এবং তার ধরণ ও দৃষ্টিভঙ্গির উত্তর দেওয়ার ক্ষেত্রে উদ্ভিদ- এবং প্রানি-ভূগোলবিদদের মধ্যে মিল লক্ষ্য করা যায়। 

বৃহত্তর অর্থে ফাইটোজিওগ্রাফি (বা জিওবোটানি, জার্মান সাহিত্যে) চারটি ক্ষেত্রকে ধারণ করে। দৃষ্টিভঙ্গি, পরিবেশ, ফ্লোরা (উদ্ভিদকুল), ভেজিটেশন (গাছপালার গোষ্ঠী) এবং উৎস অনুসারে এগুলো হল যথাক্রমে: 


ফাইটোজিওগ্রাফি মূলত দুটি প্রধান শাখায় বিভক্তঃ বাস্তুসংস্থান সংক্রান্ত ফাইটোজিওগ্রাফি এবং ঐতিহাসিক ফাইটোজিওগ্রাফি। প্রথমটি উদ্ভিদ সংস্থানকে প্রভাবিত করার ক্ষেত্রে বর্তমান দিনের জৈব এবং অজৈব মিথস্ক্রিয়ার ভূমিকার প্রতি গুরুত্বারোপ করে; পরেরটি ট্যাক্সার (শ্রেণিবিন্যাসের একক) ঐতিহাসিক পুনর্গঠন, ছত্রভঙ্গ এবং বিলুপ্তির সাথে সম্পর্কিত। 

সঠিক অনুচ্ছেদ শিরোনাম কোনটি?
titleA. উদ্ভিদকুলগত শ্রেণিবিন্যাস
titleB. বাংলাদেশের অবস্থান
titleC. ইতিহাস
titleD. ক্ষেত্রসমূহ
উত্তর: titleD
অ্যানড্রয়েডের ইউজার ইন্টারফেস সরাসরি পরিচালনা করা যায় স্পর্শের মাধ্যমে, এছাড়া বিশেষ ধরনের স্পর্শ ধরন যেমন সুইপিং, ট্যাপিং, পিঞ্চিং ইত্যাদির মাধ্যমে প্রদর্শিত বিষয়বস্তুকে পরিচালনা করা যায়। আর লেখার জন্য থাকে ভার্চুয়াল বা থাম্ব কীবোর্ড কি-বোর্ড। ব্যবহারকারী প্রদত্ত ইনপুটের প্রতিক্রিয়া তৎক্ষণাৎ পাওয়া যায়। ব্যবহারকারীকে সহায়তার জন্য কম্পনের মাধ্যমে স্পর্শ বিষয়ে জানানো হয় যাকে হ্যাপটিিিক ফিডব্যাক বলে। অভ্যন্তরীন হার্ডওয়্যারের বিভিন্ন অংশ যেমন অ্যাকসেলেরোমিটার, জাইরোস্কোপ এবং প্রক্সিমিটি সেন্সর বিভিন্ন এপ আনুষঙ্গিক কাজে ব্যবহারকারীর জন্য এগুলো ব্যবহার করে থাকে। যেমন- ডিভাইসটি অনুভূমিক বা উলম্ব থাকলে প্রদর্শনী ঠিক করা, রেস গেম খেলার সময় গাড়ির নিয়ন্ত্রণ করা ইত্যাদি।।
অ্যানড্রয়েড বুট হওয়ার পর ব্যবহারকারী যেটা দেখে এটাকে হোমস্ক্রিন বলা হয়। স্টক অ্যানড্রয়েডে এ হোমস্ক্রিনে এক বা একাধিক পৃষ্ঠা থাকে এবং বিভিন্ন অ্যাপ্লিকেশনসফটওয়্যারের আইকন থাকে। তবে ফোনে থাকে সমস্ত অ্যাপ্লিকেশন এখানে পাওয়া যায় না। সমস্ত অ্যাপ্লিকেশন পেতে হলে মার্শম্যালো বা তার আগের সংস্করন ব্যবহারকারীদের এপ লঞ্চার আইকনে চাপ দিতে হয়, আর অ্যানড্রয়েড ন্যুগাট বা ওরিও সংস্করনে তাকে নিচ থেকে উপরে সুইপ করতে হয় যা তাকে নিয়ে যায় অ্যাপ্লিকেশন ড্রয়ারে যেখানে অন্যান্য সমস্ত অ্যাপ্লিকেশন পাওয়া যায়। তবে ব্যবহারকারী বিভিন্ন তৃতীয় পক্ষের অ্যাপ্লিকেশন ব্যবহার করে তার প্রয়োজন ও পছন্দ অনুযায়ি এসব পরিবর্তন করতে পারে। তারা গুগলের প্রদত্ত গুগল নাও লঞ্চার বা পিক্সেল লঞ্চারের পরিবর্তে অন্যান্য পরিবর্তনযোগ্য লঞ্চার ইন্স্টল করতে পারে, যেমন—একশন লঞ্চার, ফেসবুক হোম, টার্বো লঞ্চার, নকিয়া জি লঞ্চার, নোভা লঞ্চার, ইভি লঞ্চার, মাইক্রোসফট লঞ্চার ইত্যাদি। 

এছাড়াও প্রস্তুতকারকরা তাদের ব্যবহারকারীদের ভিন্ন ভিন্ন সাদ দিতে তাদের নিজস্ব ইন্টারফেস ব্যবহার করে। যেমন- শাওমির মিইউআই, হুয়াওয়ের ইএমইউআই, আসুসের জেনইউআই, মেইজুর ফ্লাইমি ইত্যাদি যাদের সাথে গুগলের প্রদত্ত অ্যানড্রয়েডের মিল নেই বললেই চলে। এদের অনেকেরই বিরুদ্ধে এপলের আইওএসকে নকলের প্রবনতা দেখা যায়। 

সঠিক অনুচ্ছেদ শিরোনাম কোনটি?
titleA. স্মার্টফোন ও ট্যাবলেট ব্যতিত ব্যবহার
titleB. অ্যানড্রয়েড হার্ডওয়্যার
titleC. ইন্টারফেস
titleD. হালনাগাদ সূচি
উত্তর: titleC
যে সমস্ত ব্যঞ্জনধ্বনি উচ্চারণকালে ফুসফুসের কোনও বিশেষ কার্য থাকে না, বরং বায়ু শ্বাসরন্ধ্র (ধ্বনিদ্বার বা কন্ঠনালিপথ) ও পশ্চাত্তালু (কোমল বা নরম তালু) দ্বারা সঞ্চালিত হয়, সে সমস্ত ব্যঞ্জনধ্বনিকে অফুসফুসীয় ব্যঞ্জনধ্বনি বলে।
এই দুই যন্ত্রগুলো বন্ধ করলে বায়ুসঞ্চালক হিসাবে কাজ করতে পারে। এই ব্যঞ্জনধ্বনিগুলি পৃথিবীর খুব কম ভাষাতেই দেখতে পাওয়া যায়।
অ-ফুসফুসনির্গত ব্যঞ্জনধ্বনিগুলির বিভিন্ন শ্রেণিগুলি হল:

আ-ধ্ব-ব ছকে অফুসফুসিয় ব্যঞ্জনধ্বনিকে তিনটি স্তম্ভে ভাগ করা হয়েছে, শীৎকার, ঘোষ অন্তঃস্ফোটী এবং বহিঃস্ফোটী ব্যঞ্জনধ্বনি।
ফুসফুসিয় ব্যঞ্জনধ্বনির মত উচ্চারণ স্থান এবং রীতি অনুযায়ী বর্ধিত ছক করা যায়, কিন্তু আ-ধ্ব-ব ছকে দেওয়া উচ্চারণগুলি ছাড়া বাকি উচ্চারণগুলি যুক্তবর্ণের সাহায্য বোঝান সম্ভব।
বহিঃস্ফোটী ব্যঞ্জনধ্বনি বোঝাতে অন্য বর্ণের সঙ্গে বহিঃস্ফোটী চিহ্নও ব্যবহার করা হয়।
যেমন, পশ্চাত্তালব্য বহিঃস্ফোটী ব্যঞ্জনধ্বনি [] দিয়ে চিহ্নিত করা হয়, উভয়ৌষ্ঠ শীৎকার চিহ্নিত করা হয় [] আর এর সঙ্গে ঘোষতার চিহ্ন ব্যবহার করে ঘোষ উভয়ৌষ্ঠ শীৎকার চিহ্নিত করা হয় [] দিয়ে।
নিচে আ-ধ্ব-বর মূল ছকটির সারণিটি বর্ধিত আকারে দেওয়া হল।
টীকা:

সঠিক অনুচ্ছেদ শিরোনাম কোনটি?
titleA. ছকের খালি অংশগুলি
titleB. অফুসফুসীয় ব্যঞ্জনধ্বনি
titleC. স্বরধ্বনি
titleD. ব্যঞ্জনধ্বনি
উত্তর: titleB
রাহমান এমোমলি (যেমন অন্য বানান ) তিনি জন্মগ্রহণ একটি কৃষক পরিবারে, ১৯৭১ থেকে ১৯৭৮ সাল পর্যন্ত তিনি সোভিয়েত ইউনিয়নের প্রশান্ত মহাসাগরীয় ফ্লিটে দায়িত্ব পালন করেছিলেন। সামরিক পরিষেবা শেষ করার পরে, রাহমান তার নিজের গ্রামে ফিরে আসেন যেখানে তিনি কিছু সময়ের জন্য বৈদ্যুতিক কাজ করেছিলেন। 

তাজিকিস্তানে উত্থাপিত আবেদন অনুসারে, তিনি তাঁর জন্ম ডাঙারার সম্মিলিত রাষ্ট্রীয় খামারের চেয়ারম্যান হন। তাঁর অফিসিয়াল জীবনী অনুসারে, রাহমান ১৯৮২ সালে অর্থনীতিতে বিশেষজ্ঞের ডিগ্রি নিয়ে তাজিক স্টেট জাতীয় বিশ্ববিদ্যালয় থেকে স্নাতক হন। ডাঙ্গারার লেনিন সোভখোজের ট্রেড ইউনিয়নে বেশ কয়েক বছর কাজ করার পরে, রাহমন ১৯৮৭ সালে সোভখোজের চেয়ারম্যান নিযুক্ত হন। 

সঠিক অনুচ্ছেদ শিরোনাম কোনটি?
titleA. ধর্ম এবং প্রত্যয়
titleB. জীবনের প্রথমার্ধ
titleC. নাম পরিবর্তন
titleD. ব্যক্তিগত জীবন
উত্তর: titleB